Piketberger Jul 2013 (1) by Piketberg Tourism - Issuu
Jaargang 20 Nr. 6
Adieu Pierre en Hannatjie Pierre en Hannatjie Steenkamp verhuis einde Junie na Mosselbaai. Pierre het 20 jaar gelede, die eerste van sy vier jaar as PHSskoolhoof, Die Piketberger begin. Vandag kan hulle tevrede terugkyk op 20 jaar se diep spore op Piketberg en hulle nalatenskap op vele terreine. Piketberg sal hierdie immer verliefde bruid en bruidegom onthou as die elegante trotse vrou aan die sy van haar stil, sterk en sorgsame man. Hannatjie het vele dames (en mans) met sorg geklee en Pierre het nooit opgehou om sy Wiskunde en Wetenskap kennis veral, aan talle oor te dra nie. Hanna se belangstelling en kennis van sport is ongekend en Pierre se wye belangstelling en kennis van musiek tot houtwerk maak hom uitsonderlik. Aftree? Nooit! Wíé hulle is en wát hulle kan doen, het geen perke nie.
Pierre en Hannatjie Steenkamp. Foto: Maraai’tjie
Om vir Pierre iets te vra spaar jou meer tyd as om dit te google...-Red.
R2,00 Piketberg se koerant vir Piketberg se mense... Steenkamps groet...p4 Margaret Wiskunde Adviseur...p6 PHS’ers vang graag...p8 Piketberg Hof Beste in Weskusstreek...p14 Karookop leerders presteer...p17 52ste Bergrivier Kanomarathon...p22 AP Kerk viering...p24 Hart vir die Oesland...p27 Christie in Akademiespan...p31 PIKETBERG
Piketberg en die Kaap
Renay en Michiel Hanekom skryf… Na ‘n jaar in Kanada is dit vir my wonderlik om te getuig hoe goed die Here vir ons is. Ons het onlangs in ‘n ruim en gerieflike huis van ‘n Suid-Afrikaanse dokter ingetrek. Dit is vier minute se stap na ‘n kerk waar ek baie tuis voel. My eerste besoek aan die “High Prairie United Church” het my ontsettend laat verlang na die NG Kerk op Piketberg — engelse hallelujah liedjies en jong mense wat Belydenis van Geloof aflê. Die klavierspel het my só na Alison laat verlang. Ek is so warm verwelkom en is dadelik gevra om deel te wees van die koor wat elke week by die Huis vir Bejaardes gaan sing. In Augustus trou Gielie en ek kan nie wag om julle almal tydens my besoek in Julie en Augustus in Piketberg te sien nie.
'n Vriendin op Piketberg, vroeër van Gauteng, probeer hard om op die platteland aan te pas - ek moet sê met haar mooi gesindheid begin sy plek-plek of slag-slag dit regkry. Haar uitstappies na die groot dorp, Kaapstad, is deel van haar behoud. Ná die afgelope maand se sake-ontploffing op Piketberg, was haar benoude kreet: "Piketberg moet nou net nie alles kry nie, wat bly oor vir 'n verskoning om Kaap toe te gaan!" "Woolworths", kom die antwoord uit dieselfde mond, lank voor ek aan iets kon dink. My skoonma, self uit die Kaap, het al 'n paar jaar gelede gesê ons Piketbergers het glad nie meer die Kaap nodig nie. Dankie aan elke sakeman en -vrou wat moedig en entoesiasties groot besluite neem, besighede oopmaak en voortreflike dienste lewer hier op ons mooie dorp. Dankie aan almal wat ook adverteer en só die lesers ingelig hou. Lees gerus ook Adéne se artikel op p24. Dit sal jou help om met ander oë te kyk. Wat ek vir myself nou klinkklaar uitgemaak het, is dat ons almal op Piketberg op elke moontlike terrein ook keuses het. Jy kan kies waar om te koop, klere te huur, hare te doen, jou geld te spaar, te eet, te aanbid, te leer, te werk, jouself te pamperlang, te trou, jou motor te koop, te was, vol te maak en bande om te ruil, wie jou gras sny, jou bedien, jou tande stop, jou gesond hou, jou afrig, jou huis verkoop, jou dak verf en so kan ek aan en aangaan. Ek raak soms verward met te veel keuses, veral op die winkelrak. Dis vakansietyd en nuwe keuses kom op jou lewenspad. My beproefde raad aan jou is: Kies altyd Jesus! Soek Hom in ELKE situasie, Hy is daar! Selfs in die Kaap. Oja, party van ons ry nog vir die ginekoloog. Marietha
Neels en Judy Nortjé en dogters skryf... Ons wil net hiermee almal bedank wat hul medelye met die heengaan van Neels se Ma betuig het. Ons is dankbaar vir 'n geseënde lewe van onse Ma en Ouma van 87 jaar en ook dat sy haar sterfbed sonder lyding tegemoet kon gaan. Jurgen Schlümbohm, AW en Kretschmer familie skryf…. Ons wil graag hiermee ons dank oordra aan almal wat vir ons ondersteun en gebid het die afgelope tyd na die dood van Traudel Kretschmer op Moravia-stasie. Ons wil graag die Polisie bedank vir die ongelooflike professionaliteit waarmee hulle die hele saak hanteer. Ons wil ook Moravia-wyk bedank vir die sorgsame wyse waarop hulle na ons omgesien het. Ook ‘n spesiale dank aan Mieta Basson vir die reël van die kos en ook die reël van die tee na die diens.
In Memoriam Redaksioneel geborg deur Dr. Herold Truter
Redaksie (diepiketberger@gmail.com) Berigte en foto’s: Marietha Goosen  022-913 1796; Advertensies:
Dr Francois Erik van Niekerk 05.06.1962 — 18.10.2012 Vandag is jou verjaarsdag in die hemel. Ons mis jou baie en sal altyd lief wees vir jou. Pa, Ma, Pierre, Sanet en familie. Die Piketberger vra om verskoning dat hierdie berig nie in verlede maand se uitgawe geplaas is nie.
of sms 079 496 2719 Uitleg: Barbie Breunissen 022-913 3873 n/u Marietha Goosen
Volblad: R450 Halfblad: R300 Kwartblad: R200 Agsteblad: R140 Ander groottes op aanvraag. Teken in op Die Piketberger teen R99 vir 11 uitgawes per pos in RSA. Lees op www.piketberg.com
petroleum we drive you
Die Steenkamps Groet Hannatjie sê: Hoe sê mens dankie aan die wonderlike mense van Piketberg wat oor 20 jaar net liefde en ondersteuning gegee het. Perskepot Boutique: Ja, ek het 20 jaar daar gewerk en ek dink ek het die beste en mooiste baas gehad. Riana, jy was nie net my baas nie, maar ook my grootste vriendin. Wat ons saam deurgemaak het, bevat baie lag en so twee jaar gelede trane ook, maar gelukkig het die Grootman ons geseën en is jy gesond. Ek dink ek kan my meestersgraad skryf met ons Kaapse uitstappies om Piketberg mooi aan te trek. Van sagte magies tot ons twee wat kliphard sing-sing om nege-uur die aand Piketberg binne ry. Dankie vir jou en Helgard, Anja en Peet. Julle sal altyd deel van die Steenkamps se lewe wees. Dankie ook aan Jacoba, Sirgri en Slampie. Ek het heerlik saam met julle gewerk. Kyk mooi na my swartkoppie asseblief. Dankie aan ons kliënte vir al hul liefde. Tennis: My tennis maats Elsabé, Margie, Deirdré en Mari en Alex wat ons altyd uithelp as een van die dames nie kan speel nie. Ek en Elsabé kom al ‘n lang pad saam en sy sal altyd vir my en ons tennis man. Rafael Nadal ‘n baie spesiale plek hê. Dankie vir die lekker lag en die speel deur die jare. Bure: Nooit in die 20 jaar het ons enige probleme met enige van hulle gehad nie en ook nie mekaar se drumpels vertrap nie, maar van mekaar geweet. Danie Cillié sê dat ek meer met sy hond, Chuck, gepraat het as met hulle. Seker omdat Chuck bene kou en hulle nie. Dokters Morrison en Truter: Aan Morrie en sy personeel ook ‘n groot dankie. Morrie, jy is ‘n dokter duisend en was
Wintersklere en Froggie– Tsonga– en Green Cross skoene in voorraad Klere vir die vrou met eksklusiewe smaak Winkel  022-913 2418  022-942 1787 Riana Smit  022-942 1787  082 921 1977
altyd vir my en Pierre daar. Ook aan Mandie, ek is baie lief vir jou. Katinka, ek het gereël dat Morrie steeds sy hemde sal kry. Dankie Herold dat jy so mooi na ons tande omgesien het. Ek glo ons gaan heerlik bly in Mosselbaai, maar ons sal die regop mense in die skuins dorp nooit vergeet nie. Pierre skryf: Van my kant wil ek ook aan almal met wie ek te doen gekry het op Piketberg dankie sê. Op een of ander manier het julle my lewe verryk. Vergun my tog om ‘n paar spesiale dankies te rig. Piketberg Hoërskool: Dankie aan al my kollegas, lede van die Beheerliggaam, ouers en kinders vir die samewerking al die jare. Slegs iemand wat self in die stoel van ‘n skoolhoof sit, weet hoe warm hy kan word, maar selfs daardie dae wat minder aangenaam was, berei ‘n mens voor vir ander uitdagings. Dankie, Marius, vir wat jy vir my en die skool beteken het. Dankie aan Blondie en Blackie vir die jare saam van ryediens doen. Julle het daardie takie baie verlig. Aan Chris en Juanita wat aan weerskante van my gesit het in die personeelkamer, dankie vir die lekker geselsies voor skool en gedurende pouses. Coreen en Charlie, as kollegas met wie ek die onderrig van vakke gedeel het. Cecil en Wernarie wat nog saam met Chris en Deon die enigste oorblywende stigterslede van Die Piketberger is. Dankie vir die kreefnaweke saam met die manspersoneel. Bybelstudie: Dankie aan al die lede van die manne Bybelstudie groep van Maandagaande. Dit was so lekker om van mekaar in liefde te kon verskil en ook saam te leer. Die insigte wat ek tydens die sessies gekry het, het ‘n groot rol gespeel in my spirituele ontwikkeling. Sterkte vir julle vorentoe. Die Piketberger: Aan elkeen wat die afgelope 20 jaar saamgewerk het om Die Piketberger maandeliks op die rakke te kry, baie dankie. ‘n Spesiale woord van dank aan die redaksielede oor die jare wat kosbare tyd afgestaan het om ‘n pragtige produk daar te stel. Dankie Barbie vir jou bydrae die afgelope jare, Deon vir die finansies, Kenny en Margaret vir die redakteurskap en advertensies. Ek sien die koerant gaan van krag tot krag. Dan wil ek ‘n spesiale woord van dankie sê aan Martin en Marietha Goosen. Dankie aan Martin vir sy insiggewende filosofiese gesprekke en dat hy dit aan Marietha gun om haar passie vir Die Piketberger uit te leef. Dankie ook aan Daniel en Jac wat so saam met Die Piketberger groot geword het. Partykeer moes hulle, toe hulle klein was, maar so op die grond speel as ek en ma besig was met die koerant. Dankie vir julle geduld. My laaste spesiale dankie gaan aan Marietha. So met die jare het sy verskillende rolle in my lewe gespeel. As vertrooster, kind, vriendin wat my vreugdes en teleurstellings kan deel en ook mede-redakteur van ons dorp se koerant. Deur jou het ek al nader aan my verstaan van die begrip agapé liefde gekom.
Klavierstemmer Stem, herstel, koop, verkoop en restoureer klaviere. ‘n Klavier moet minstens 1 keer per jaar gestem word. Kontak Wessel de Beer  023 232 0422 of  082 704 3276 Opgelei te Worcester.
beoordelaar, het gesĂŞ:
Margaret Wiskunde Adviseur 3 x 3 = 9 9 x 3 = 27 Margaret Bruwer-Weideman is vanaf 1 Julie aangestel as die Wiskunde Kurrikulum Adviseur (Graad 4 tot 7) vir Weskus-Distrik. Die distrik bestaan uit 5 kringe met meer as honderd skole. Margaret was vanaf Januarie 2004 wiskunde opvoeder vir graad 4 tot 7 leerders aan PHS. In hierdie tyd was Margaret ook Kringkoordineerder vir Kring 2 asook Leadteacher vir Kring 2. Wiskunde is haar passie! Haar pos word gevul deur Alta Nieuwoudt. Foto: Marietha Goosen
Kekkel & Kraai Hoender-Pasta-Sop 30ml sonneblomolie 2 uie, gekap 3 wortels, in skywe gesny 3 selderystingels, in skywe gesny 1 heel hoender 750ml koue water 2 liter hoenderaftreksel 5 takkies vars pietersielie 3ml droë tiemie en 1 lourierblaar Sout en varsgemaalde swartpeper 250ml kort pasta
Uit die kantoor van die Munisipale Bestuurder... Baie dankie vir die goeie reaksie wat ons gekry het vir samewerking met Piketberg se Mandeladag-projek op 18 Julie 2013. Julle is wonderlik! Ons het al Hanlie Linde meer as 150 bome geborg gekry en baie organisasies en mense het kom aanmeld om te help. Dis fantasties. Wyk 4 werk hard saam met Cobis Wilson en hulle het al die mooiste plan geteken vir die park. Nou soek ons nog individue en organisasies wat wil kom help bome plant, gate maak, bankies bou uit klip en sement en vele meer. Kom spandeer jou 67 minute ten bate van die gemeenskap saam met ons. Jy sal nie spyt wees nie. Die Munisipaliteit se begroting is goedgekeur vir die 2013/2014 finansiële jaar. Dit tree in werking op 1 Julie 2013. Die Raad gee (soos in die verlede) weer aan die landbou-sektor 75% korting op hul grondbelasting en ‘n addisionele 10% waarvoor elke landbouer moet aansoek doen as hulle aan sekere kriteria voldoen. Aansoeke hiervoor sluit op 15 Julie 2013. Aansoekvorms is versprei aan elke landbouvereniging en is ook op ons webwerf beskikbaar by www.bergmun.org.za. Die langverwagte uitspraak van die Grondwetlike Hof is verkry op 6 Junie 2013. Hiervolgens is die Landbousektor se appél teen die Munisipaliteit van die hand gewys. Dit is die Munisipaliteit se wens dat ons in ‘n sterk volhoubare vennootskap met ons grootste sektor, naamlik landbou, sal staan en konstruktief sal saamwerk vir ‘n beter toekoms vir almal. Kom ons sit die hofsaak agter ons en kyk saam vorentoe. Ons kan dit doen! Op 13 Julie vind die grootste toerisme aantreklikheid in ons gebied plaas naamlik die Bergrivier Kanomarathon. Hulle sal vanaf 12 Julie deur ons area roei en baie toeriste lok. Hulle eindig op 13 Julie in Velddrif. Kom ondersteun hulle gerus. Ek sien uit na my eerste winter in hierdie mooi dorp. Ek vergaap my nog daagliks aan hoe mooi dit hier is. Ek hoop mense wat al dekades hier bly sien nog elke dag die mooi raak. Dis voorwaar ‘n voorreg wat ons het om hier te mag woon.
Verhit olie in ‘n groot kastrol en braai die uie, wortels en seldery oor ‘n lae hitte tot sag. Sny die hoender in stukke en voeg by die groente en hoenderaftreksel. Voeg genoeg water by tot die hoenderstukke bedek is. Bring tot kookpunt en skep enige skuim af wat bo-op vorm. Voeg pietersielie, tiemie en lourierblaar by. Verlaag die hitte en laat prut vir 2 uur. Haal hoender en kruie uit. Verwyder vel en bene van hoender. Laat sop afkook vir 1 uur. Voeg hoendervleis saam met die pasta terug by die sop en kook tot die pasta gaar en sag is. 6 — 8 porsies
Langstraat 79, Piketberg 022 913 2297
Flip van Niekerk e: finefeathers@telkomsa.net * m: 082 615 6747 t: 022 913 1539 * Kellermanstraat 4 * Piketberg * 7320
Gratitude is the best Attitude Ac c o r d i n g t o Vi nc e Lombardi, “Leaders are made, they are not born”. They are made by hard efforts, which is the price that all of us must pay to achieve any goal that is worthwhile. It is therefore through these hard efforts that I was personally exposed to for 3 Colonel Caroline Naidoo and a half years in this beautiful town, Piketberg, that became part of my excellent grooming as a good and sound leader. I am forever grateful to the Western Cape, my mentor and supportive Cluster Commander Colonel Jakie van Litzenborgh, my Station and Cluster Personnel, my station CPF, the Piketberg Community and other Partners, who all indirectly through different experiences taught me that as a leader, SUCCESS is about DOING my BEST at ALL times because if I do that long enough who knows, I might just end up being the BEST! I take from this superb Province and its uniqueness, baskets overflowing with leadership skills, wealth of work experiences learnt. I undertake to portray the same disciplined attitude at my next Province, Gauteng, where I will continue to serve with a difference as a Leader. The greatest lesson I leave behind is “Experience is not WHAT happens to me, but HOW I deal with what happens with me. Ek verlaat die Wes-Kaap met baie goeie herinneringe. Dis belangrik om saam te staan en misdaad te beveg. I was appointed as a Lieutenant Colonel, the Station Commander of Piketberg, on 1 September 2009 from Durban and I now got a promotion as a Colonel and Station Commander for Pretoria West THANKING YOU ALL GREATLY, BY VOORBAAT DANK, ENKOSI KAKHULU. Colonel Caroline Naidoo
VRL hou dinee
Nog PHS’ers vang graad Pierre Joubert, matriek 2007, het sy graad in BComm Aktuarieel ontvang. Hy werk tans vir Momentum in Centurion, Pretoria. Pierre moet nog ‘n paar oorsese eksamens skryf voor hy ‘n volwaardige aktuaris word. Foto’s verskaf
Bertus Eksteen, matriek 2008 het die graad BSc Agric (vierjarig) ontvang. Bertus fokus op Agronomie en Plantpatologie en is tans besig met sy MSc Agric in Agronomie, sy onderwerp handel oor Canola.
Willie de Wet, matriek 2008 het die BComm Logistiek graad ontvang en is tans besig met BComm Honneurs in Vervoerekonomie.
Hanno Burger, matriek 2008, het in 2012 die B.Rek Honneurs graad verwerf aan die Universiteit Stellenbosch. In Februarie het Hanno die SAICA ITC eksamen suksesvol afgelê en is besig met sy klerkskap in Somerset-Wes. PHS se VRL-lede het onlangs ‘n dinee gehou en die omliggende skole se VRL-lede genooi. Die gasspreker vir die aand was Johnny Louw. Hier staan hy saam met PHS se matriek VRL-lede, van links Wynand Smit, Herschelle Benjamin, Mariaan Smit, Duan Mostert, JJ Stander, Ané Venter, Janeske Rademan, Carla Smit en Stephan Breunissen. Foto: Dina Venter
Stuur u graad foto’s met besonderhede na diepiketberger@gmail.com
Pierre, Bertus, Willie en Hanno is trotse Matie studente.
Sharn (Groenewald) Keyter van Kekkel en Kraai, Piketberg en Ryno Keyter van Napier is op 20 April in die NG Kerk Napier deur Ds Barend Smit, voorheen van Koringberg, in die eg verbind. Foto: Piet le Roux van Struisbaai.
Die Greeffs vier fees
Op 1 Junie het Johan en Amanda Greeff hul 50ste huweliksherdenking gevier. Die vorige dag, 31 Mei, het Amanda haar 70ste verjaardag gevier. Die familie het die naweek lekker saamgekuier en feesgevier. Die familie wil graag Toni van Boland Superspar opreg bedank vir haar hulp met die koek en geskenkpak wat hulle namens die familie afgelewer het. Die familie bedank ook graag vir Beluwi Farmhouse op Koringberg vir die heerlike twee dae wat hulle daar deurgebring het. Amanda Greeff en haar suster, Ester van der Burgh, oudPiketberger vier Amanda se 70ste verjaarsdag. Fotoâ&#x20AC;&#x2122;s: Jolanda Blom
Piquetberg Mall Open
Hentie en Jeanette van Niekerk het onlangs hul 52ste huweliksherdenking gevier.
Die volgende Piketberger verskyn op 25 Julie Berigte en advertensies moet ons bereik teen Dinsdag 16 Julie om 17:00
Die eienaars en bestuurders van die besighede in die Piquetberg Mall knip die lint op 23 Mei om die Mall amptelik te open. Clicks, Boland Superspar, Nedbank, Pep Stores, Home Express en Spar. Hester van der Vyver (regs) laat die duiwe los. Foto: Marietha Goosen
11 HOMEWORLD PROPERTIES / EIENDOMME
Huise/woonstelle te huur Woonhuis te huur met vier slaapkamers op kleinhoewe naby Redelinghuys. Krag is betaalbaar. Kontak 084 247 2307
TEL/FAKS: 022 931 2681 SEL NO: 083 564 3018 EMAIL: suemou@xsinet.co.za WEBSITE: www.athomeworld.co.za
TE KOOP — PORTERVILLE PRYSVERMINDERING R500 000,00 VANAF R1 500 000.00 NA R999 000.00
Tweeslaapkamer woonstel met onderdak parkering in veiligheidskompleks te huur op Stellenbosch-kampus vanaf Junie 2013. R5 000,00 per maand. Kontak Bregda Mostert 083 597 0091 of 022 423 8153
2 WOONEENHEDE MET ELK SLAAPKAMERS: 2 BADKAMERS: 2 OOPPLAN KOMBUIS SITKAMER ELKEEN EIE GARAGE PRAGTIGE UITSIG OOR BERGE Verw: POR 118
Woning—Privaat Te Koop
R650 000,00 (onderhandelbaar) 3 slpk, 1 sitk, kombuis, badkamer, toilet, motorhuis, stoep, buite toilet, groot erf, omhein. Goeie familie huis te koop. Is onlangs buite om geverf. Kontak Sulene 022 913 3352
RESTOREERDER SE DROOM SLAAPKAMERS: 3 BADKAMER: 1 KOMBUIS, LEEFAREA GARAGE : 1 GROOT ERF Verw: POR 122
HUISE EN WOONSTELLE TE HUUR
Malmesbury Tel. 022 487 3009
Te Koop deur Jannie Lategan
Intense Voorbereiding — Afwagting - Teleurstelling/Oorwinning Die deurwinterde sportman, watter sport hy ook al beoefen, weet van harde- en soms eensame voorbereiding, van fiksheid en volharding. Hy is besig om sielkundig en liggaamlik fiks te word in 'n doelgerigte poging om nie onkant gevang te word wanneer dit by die uiteindelike kompetisie oomblik kom nie. Hy oefen sy skoppe tot vervelens toe om perfek deur die pale te gaan, om reg weg te spring uit die blokke, om ‘n volhoubare spoed met afwisselende snelhede te hardloop om sodoende sy wilskrag te behou vir die pylvak. Hy moet aandag gee aan alleen stil raak om sy gees en psige voor te berei vir daardie dag wanneer hy die wenner wil wees. Siel en liggaam moet in volmaak-te vennootskap saamwerk om algehele sukses 'n moontlikheid te maak. Die tennisspeler slaan eensaam en alleen, tot vervelens toe teen die muur om die presiese afslaan van sy houe te oefen, net-net hoog genoeg om so laag as moontlik die bal oor die net te laat vlieg. Hy speel teen homself, want op die baan is dit hy, die bal en sy teenstander. Sy oog fyn gefokus op die bal en die opponent en dan moet hy boonop nog sy teenstander se gedagtes “lees”, waar hy die volgende bal moontlik gaan moker. ‘n Voortdurende harmonieuse samespel tussen geoefende vakmanskap, energie, denke en koördinasie. Die liggaam word met net die regte energieryke kosse gevoed en 'n absolute gesonde leefstyl is ‘n voorvereiste. Die uithou perderuiter, spaar homself en sy perd nie in die vooraf oefening in kleiner wedrenne om uiteindelik deurgelaat te word om aan die Drienasies te mag deelneem nie. Dit is 'n uitmergelende sport waarin die vennootskap tussen perd en ruiter uitstekend moet wees. Die ruiter het sy eiesoortige manier waarmee hy sy dier beloon en aan hom erkenning gee as hulle as 'n span tussen stoppunte (bene) moet rus en om ook weer deur 'n veearts fiks verklaar te word vir die volgende skof. Die ruiter en sy perd se uithouvermoë word uitermate hoog aangeslaan in hierdie veeleisende kompeti-siesport en om uiteindelik met Springbok kleure beloon te word, word werklik verdien. Watter teleurstelling is dit nie as die atleet net voor die eindpunt struikel, té laat uit die wegspringblokke kom, of hom met sy tyd misreken op pad na die eindstreep. Watter mismoed oorval die stelskopper nie, as hy straks deur 'n vyandige skare uitgejou word en hy sielkundig vou. Net so kan die tennisspeler op die dag van sy finaal, net nie die regte ingesteldheid kry om sy teenstander uit te oorlê nie en moet hy die aftog blaas. Die opgewonde uithou perderuiter se oomblik om die ver pad aan te durf met sy perd, het aangebreek, maar met die laai van die perd op die sleepwa, gly die dier en word hy beseer. Die maande lange oefening ten spyt, kan daar geen deelname wees nie. Min ken die verhaal agter die sportman se voor- en teëspoed. Almal sien net die glorie-ryke wenner, maar weet helaas nie wat alles voorafgegaan het nie. Die ware sportman gaan voort met die beoefening van sy sport en bou die moontlikheid van mislukking in as komponent van sy voorbereiding. Wanneer hy dan wen, is die innerlike roem en dankbaarheid net sò ongelooflik groot dat al die vorige teleurstellings vergete is. Dit is wanneer ware sportmansgees seëvier!
Otto Bach Klavier Te Koop. Skakel 082 921 1977 Samsung 40cm kleur rekenaar skerm te koop. R200,00 Kontak 079 496 2719 Sanyo Dynamic Flatscreen (not plasma) TV with remote. Excellent condition. No longer required. Perfect for kids’ room. R450 cash only. Phone 022 914 5367
Betrekking Aangebied Halfdag huishulp, 3 dae per week. Moet kan stryk en kook. Geen naweke. Kontak asb 082 780 8698
Betrekking Gesoek Hardwerkende en eerbare vroulike matrikulant (2012) soek dringend werk. Au Pair-werk, liaseerwerk, teedame vir kantoor, enige iets welkom. Vir meer inligting skakel 082 413 8931
Gesoek Groot perseel gesoek om veilings te hou. Skakel 081 300 9269 of epos brand@vitalconsult.co.za Op soek na Bantam hoenders met groot oorlelle (rooskamme) of kuikens of eiers. Skakel Dieter 022 783 0962
Hulp aan Behoeftiges Baie van ons kan weer warm aantrek met ons mooi truie en jasse en lekker warm voor verwarmers sit of onder dik komberse slaap na ons lekker geëet het aan die sop of aandete. Daar is baie huishoudings waar kinders honger gaan slaap met ‘n dun kombersie en soggens kaalvoet en met kortmou hempie skooltoe gaan. Daar is selfs gevalle waar ouers honger gaan slaap, want hulle kinders moet die laaste stukkie brood eet. Ek strek my hand uit na diegene wat bereid is om deel te wees om hierdie mense se lewens te verbeter hoe klein ookal. Enige persoon met ou/nuwe klere vir mans, vroue, dogters of seuns, komberse, mussies, kinderhandskoene en bederfbare voedsel kan dit na my kantoor bring by die Bergrivier Munisipaliteit of aflewer by Calendulastraat 23 of afgee by die LB Wernich biblioteek. Ek gaan dit in die hele Bergrivier area versprei. Baie dankie vir diegene wat altyd help in die gemeenskap en wat nou weer gaan help. Ray van Rooy
Piketberger Jul 2013 (1)